钦定古今图书集成/历象汇编/乾象典/第070卷 > 坤舆图说 > 《云赋》晋·成公绥
## 钦定古今图书集成/历象汇编/乾象典/第070卷 > 坤舆图说 > 《云赋》晋·成公绥

于是元气仰散，归云四旋，冰消瓦离，奕奕翩翩。去则
灭轨以无迹，来则幽暗以杳冥。舒则弥纶覆四海，卷
则消液入无形。或狎猎鳞次，参差交错，上捷业以梁
倚，下垒硊而相薄，“状崴嵬其不安，吁可畏其欲落。”或
粲烂绮藻，若画若规，繁缛成文，一续一离。或绣文锦
章，依微要妙，绵邈凌虚，轻翔浮漂。